google/wiki40b huggingface dataset:
Errington Keen

Biografi

Errington Keen startet sin profesjonelle fotballkarriere i Newcastle United i september 1927, men det skulle gå tre år før han debuterte for Newcastle United. I desember 1930 gikk han til Derby County, og i 1932 fikk han sin første av fire landskamper for England. Dette skjedde 7. desember mot Østerrike i en kamp som England vant 4-3. 
Keen ble i klubben fra Derbyshire fram til 1938 da han gikk til Chelmsford City. Året etter ble han spillende manager i Hereford United, og han var også i Leeds United før han la opp som spiller.
MessengerDiscovery

MessengerDiscovery og MessengerDiscovery Live er et gratis tilleggsprogram for Windows Live Messenger laget av Matt Holwood. Programmet har over 150 innstillinger og funksjoner og er pr. 14. mai 2009 oversatt til 20 språk. Norsk oversettelse av Terje Haavin.

Programmet skal virke på både Microsoft Windows XP, Microsoft Windows Vista og Windows 7.
Kapp Verdes herrelandslag i fotball

Historie

Laget spilte sin første offisielle landskamp hjemme mot Angola i 1978, en kamp de tapte 0–1. Kapp Verde deltok for første gang i VM-kvalifisering i 2001, hvor laget spilte to kamper mot Algerie, men tapte sammenlagt 0–2 og gikk ikke videre. Kapp Verde var frem til slutten av 1990-tallet et av Afrikas svakere lag i henhold til FIFAs verdensranking. Laget fikk sin første deltagelse i Afrikamesterskapet i 2013, da laget spilte seg frem til en kvartfinale mot Ghana, en kamp de tapte 0–2.
Rock mot rus

Rock Mot Rus er en musikkfestival som avholdes hvert år i mars/april på Andenes i Nordland. Den avholdes alltid i palmehelga (helga før påske), og strekker seg over to dager.
På nattestid (fra midnatt natt til lørdag, og fram til lørdag ettermiddag.) blir det avholdt en rockemønstring, hvor unge og relativt ukjente band får spille noen få låter hver, og hvor det blir utropt en vinner som får 20 000 kroner. Vinneren får også spille på Buktafestivalen i Tromsø. Premien har variert opp gjennom årene.
Blant «amatørene» som har opptrådt på Rock Mot Rus finnes navn som Vidar Vang, Sivert Høyem og Robert Burås i Madrugada, Pål «Moddi» Knutsen, Kråkesølv og Tungtvann.
Under Rock Mot Rus-festivalen 2011 ble Willy Oftedals Ærespris delt ut for første gang, for å minnes mannen som har gitt navn til prisen. Willy Oftedal var festivalsjef for Rock Mot Rus i 28 år, før sin død 16. april 2010, 52 år gammel. Prisen består av en bronsestatuett, et diplom og 5 000 kroner.

Rock Mot Rus 2004

Band og artister som spilte på Rock mot rus i 2004 (ikke ferdig):

Rock Mot Rus 2003

Band og arister som spilte på Rock Mot Rus 2003 (ikke ferdig):

Rock Mot Rus 2001

Band som spilte på Rock Mot Rus 2001 (ikke ferdig):

Rock Mot Rus 2000

Band som spilte på Rock Mot Rus 2000 (ikke ferdig):

Rock Mot Rus 1999

Band som spilte på Rock Mot Rus 1999 (ikke ferdig):

Rock Mot Rus 1997

Band som spilte på Rock Mot Rus 1997 (ikke ferdig):

Rock Mot Rus 1991

Band som spilte på Rock Mot Rus 1991 (ikke ferdig):
Meindert Hobbema

Liv og karriere

Fakta om ham er tvetydige. De kronologiske data stemmer ikke med bildedateringene, slik at karrieren, etter årstall på bildene å dømme, varte fra 1650 til 1689. Kirkebøker og andre kilder gir fødselsdato en gang i 1638, og dødsdag i 1709. Dermed må han ha malt et mesterstykke som Elv gjennom skog (Bredel-samlingen) datert på bildet med 1650 i en alder av 12 år. Dette skyldes trolig at det var fordelaktig å selge bilder signert Ruysdael i en periode, og Hobbema i en annen, og så har noen ordnet signaturene. Malestilen var såpass lik, at eksperten lettere finner falske signaturer, enn finner hvem som er kunstneren bak det enkelte verk.
Den videre fremstilling bygger på at kronologien er riktig. Han ble gift 2. november 1668. Forlovere var brudens bror og Jacob van Ruysdael. På den tid hadde to fettere samme navn. Den andre var rammemaker, og vi vet ikke hvilken av de to som deltok. Hans tidligst daterte arbeide er fra 1657, slik at han antas å ha oppnådd en viss status som maler allerede på den tid.
Han må ha hatt en viss tilknytning til maleren Ruysdael, siden de gjorde reiser sammen, og laget bilder fra samme steder (Twente-regionen i Nederland og Bentheim i Tyskland). Man forestiller seg også et lærer-elevforhold i tiden omkring 1656.
Kunstmaleri var på den tid ikke særlig lønnsomt, så han forsørget familien ved å være mål- og vektkontrollør for Amsterdam kommune i tillegg. Med den inntekten holdt han seg med bolig i et ikke særlig velstående distrikt, der også Rembrandt endte sine dager. Samtiden holdt ham ikke for noen særlig god maler. Først ettertiden har rangert ham blant de beste i sin tid.
Paret fikk fire barn. Kona døde 1704 og ble begravd på en fattigkirkegård. Han døde fem år senere og fikk samme skjebne, men på en annen kirkegård.

Hvor verkene er i dag

De beste av de daterte bildene er fra perioden 1663 til 1667. Flere av bildene er i gallerier i Brussel og St. Petersburg. National Gallery, London har flere bilder, hvorav to datert i denne perioden. Andre bilder er lokalisert til Fitzwilliam Museum i Cambridge og en fin samling i Antwerpen.
Undal

Undal er en tidligere kommune (formannskapsdistrikt) i Vest-Agder fylke. 
Undal ble opprettet i 1837 og bestod av Konsmo, Spangereid, Valle og Vigmostad. I 1844 ble Undal delt i Sør-Undal (Spangereid og Valle) og Nord-Undal (Konsmo og Vigmostad). Sør-Undal hadde ved delingen 3 893 innbyggere, Nord-Undal 802. Rundt 1900 kom navnene Sør- og Nord-Audnedal i bruk.
Lookout Mountain

Opprinnelse

Navnet «Lookout Mountain» sies å stamme fra general Andrew Jacksons soldater, men det kommer mer sannsynlig fra cherokee-ordet for «to fjell som ser mot hverandre».

Sydlige og vestlige skråninger

Den sydvestre delen av Lookout Mountain ligger i Alabama. The Little River i Little River Canyon har sin kilde på fjelltoppen. Elven flyter over DeSoto Falls i DeSoto State Park. Også Noccalula Falls Park, hvor det er flere hjem fra pionertiden på 1800-tallet, ligger i den sydlige ende av Lookout Mountain, nær Gadsden i Alabama.
Videokonferanse

En videokonferanse er et møte der deltagerne kan se og høre hverandre ved hjelp at kommunikasjonsteknologi, uten å være på samme sted. Videokonferanser skiller seg fra telefonkonferanser ved at bilde deles i tillegg til lyd.
Ideen om videotelefoni kom på 1870-tallet, og eksperimenter ble gjort på 1920- og 30-tallet, men ble først praktisk mulig på 50-tallet. De første bemannede romferdene brukte videotelefoni ved å sende radiosignaler på forskjellige frekvenser i hver retning.
Fra 1950-tallet til 1990 krevdes spesielle bildetelefoner som sendte bilder med noen sekunders mellomrom via telefonlinjene. ISDN-teknologien åpnet for å sende digitale komprimerte videosignaler via telefonnettet på 128 kb/s. På 1990-tallet ble IP-basert videooverføring mulig og gjorde det mulig å bruke PC-er med kamera til videokonferanser.
På 2000-tallet kom tjenester som Skype og iChat som gjorde det enklere og billigere å kommunisere med lyd og bilde.
Videokonferanse har i mange år vært benyttet for arbeidsmøter av ulike slag, innenfor eller mellom bedrifter eller offentlige virksomheter, slik at tid og reisevirksomhet kan innspares.
Videokonferansesystemer er standardisert av Den internasjonale teleunionen ITU.
Introduksjon av kameraer på smarttelefoner, nettbrett og bærbare datamaskiner gjorde kommunikasjon med lyd og bilde helt dagligdags utover 2010-tallet.
Akrisios

Bronsefengselet

Skuffet over at han ikke hadde en sønn konsulterte Akrisios orakelet i Delfi, som advarte ham om at han en dag ville bli drept av sønnen til sin datter Danaë. Datteren var da barnløs, og for å sikre seg at denne tilstanden fortsatte holdt han henne innesperret i kammer av bronse av sitt palass, men åpen mot himmelen i borggården. Zevs fattet interesse for kvinnen, og befruktet henne i formen av å være en dusj av gull. En del avvikende myter hevder at det var hennes onkel Proetos som gjorde henne gravid.
Den gravide Danaë fødte deretter Persevs. Akrisios la barnet og Danaë i en kiste og sendte den ut på havet. Zevs ba Poseidon stille vannet. Det gjorde han og Danae og Persevs overlevde og fløt i land på øya Serifos. En fisker som het Diktys (bror av kong Polydektes som hersket over Serifos), fant paret og tok seg av dem.
Persevs vokste opp til å bli en helt, som drepte Medusa og reddet Andromeda. Både Persevs og Danaë vendte tilbake til Argos i følge med Andromeda, men Akrisios hadde dratt til Larisa nord i Hellas. Persevs reiste etter og i Larisa deltok han i en del gravleker. Ved et ulykkestilfelle rammet han Akrisios i hodet med en diskos og drepte faren. Således ble profetien i Delfi oppfylt.

Grunnlegger av delfiske amfiktyoni

I henhold til skolia (kommentar) på Euripides, var Akrisios grunnleggeren av det delfiske amfiktyoni (en form for religiøst-politisk stammeforbund, «et forbund av naboer»). Strabon mente at det hadde eksistert før Akrisios' tid, og at han isteden var kun den første som regulerte affærene til amfiktyoniet, bestemte hvilke byer som kunne delta i rådet, ga hver av dem en stemme, og vedtok lovgivningen for det.
London Company

London Company (også kalt for Charter of the Virginia Company of London) var et engelsk aksjeselskap som ble etablert i 1606 ved kongelig charter av kong Jakob I av England med det formål å etablere kolonibosetninger i Nord-Amerika.
Territoriet bevilget til London Company omfattet kysten av Nord-Amerika fra 34. nordlige breddegrad (Cape Fear) nord til 41. nordlige breddegrad (Long Island Sound). Som en del av Virginia Company eide London Company en stor del av kysten langs Atlanterhavet og innlandet av Canada. Selskapet fikk tillatelse ved sin charter å etablere en bosetning på 260 km² innenfor dette området. Andelen av selskapets territorium nord for 38. nordlige breddegrad ble delt med Plymouth Company med den felles avtale at ingen av selskapene skulle opprette en koloni innenfor 100 miles (161 km) av hverandre. London Company var ansvarlig for etableringen av bosetningen av Jamestown, den første permanente engelske bosetningen i Nord-Amerika i 1607.
London Company gjorde landgang den 26. april 1607 ved den sørlige enden av munningen av bukten Chesapeake Bay og som de døpte Cape Henry, nær dagens Virginia Beach. De besluttet å flytte leiren og den 4. mai 1607 etablerte de bosetningen Jamestown ved elven James rundt 64 km oppstrøms fra munningen av Chesapeake Bay. Senere i 1607 etablerte Plymouth Company sin Popham-koloni i dagens Maine, men den ble oppgitt etter rundt et år. Ved 1609 hadde Plymouth Company blitt oppløst. Som et resultat av avviklingen ble charteret for London Company endret med en ny kongelig bevilgning som strakte seg fra «hav-til-hav» av det tidligere delte området mellom 38. og 40. breddegrad. Det ble forbedret i 1612 til også å omfatte det nye territoriet av Somers Isles, det vil si dagens Bermuda.
London Company slet økonomisk og tilsvarende med mangel på arbeidskraft i Virginia-kolonien. Dets profitt bedret seg søtere kultivering av tobakk enn den innfødte varianten og det ble med hell eksportert fra Virginia som kontantavling i 1612. I 1624 mistet selskapet sitt charter, og Virginia ble en kongelig koloni. Selskapets avlegger, The London Company of The Somers Isles, var i operasjon til 1684.
Galileo (romsonde)

Galileo var et ubemannet fartøy sendt av NASA for å studere planeten Jupiter og dens måner. Sonden, som er oppkalt etter astronomen Galileo Galilei, ble skutt ut den 18. oktober 1989 med romfergen Atlantis på STS-34-oppdraget. Den kom til Jupiter omtrent seks år senere, den 7. desember 1995.
Galileo utførte det første flyby av en asteroide, oppdaget den første asteroidemåne, var det første romfartøy i kretsløp rundt Jupiter og sendte den første sonden inn i Jupiters atmosfære.
Den 21. september 2003, efter 14 år i rommet og 8 års aktiv tjeneste i kretsløp rundt Jupiter, ble Galileos oppdrag avsluttet ved å sende sonden ned i Jupiters atmosfære med en hastighet på nesten 50 km/s. Dette ble gjort for å sikre at sonden ikke styrtet ned på en av Jupiters måner og dermed forurenset denne med bakterier fra jorden. Det var spesielt ismånen Europa det var bekymring for i forskerkretser. Takket være Galileo spekuleres det nemlig nå på om der er et saltvannsosean under overflaten på denne månen.
Skeie (Bergen)

Skeie er en grunnkrets og et boligområde i Ytrebygda bydel i Bergen kommune. Her ligger også Skeie skole, Fana stadion og Fana golfklubb. 1 680 innbyggere (2009).
ORP «Grom»

ORP «Grom» var en polsk jager av Grom-klassen som deltok i andre verdenskrig. 
Grom var 114 meter lang, 11,3 meter bred og hadde en besetning på 180 mann.
Grom ble satt inn i tjeneste i den polske marinen i 1937 og senket av Luftwaffe 4. mai 1940 under slaget om Narvik.
I 1979 ble monumentet Krigeren Grom reist på Groms plass i bydelen Taraldsvik i Narvik, som et minnesmerke over de 59 som omkom i forliset.
Den dag i dag hviler vraket av Orp Grom utenfor Orneset like ved byen, på sytti til ett hundre og fem meters dyp. Vraket ligger oppned og i to deler.
Fylkesvei 1038

Fylkesvei 1038 går mellom Lunder i Våler og Fossen i Spydeberg. Veien er 5,9 km lang og heter Svinndalveien.
Frem til 2019 hadde veien betegnelsen Fylkesvei 244.
Iphiclides podalirinus

Utseende

Arten ligner sterkt på Iphiclides podalirius men er mørkere, med mindre hvitt og mer svart på vingene.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Iphiclides podalirinus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Om lovene

Om lovene (latin: de Legibus) er en politisk-filosofisk dialog, skrevet av den romerske taleren og forfatteren Cicero, muligens kort tid før han døde 43 f.Kr. Verket er skrevet som en fiktiv dialog mellom Cicero selv, hans bror Quintus Tullius Cicero og deres felles venn Titus Pomponius Atticus. Dialogen begynner mens de tre vandrer omkring på Cicerofamiliens eiendom ved Arpino; her begynner de å diskutere hvordan lovene burde være innrettet. Cicero bruker dette som utgangspunkt for å utvikle sine tanker om naturretten og et konfliktfritt forhold mellom samfunnsklassene.
Verket har samme navn som et verk av Platon. Det er bevart tre bøker/kapitler av et ukjent antall i alt. De engelske redaktørene av en ny utgave av verket argumenterer for at det kan ha vært seks bøker, slik at verket hadde samme struktur som de re publica). I de tre foreliggende bøkene drøfter Cicero først naturretten, deretter foreslår han en reform i romersk religion som innebærer en tilbakevending til trosskikken under kong Numa Pompilius, og til sist drøfter han sitt forslag til en reform av den romerske forfatningen.
Det er uklart hvorvidt verket var ment som grunnlag for reelle lovforslag. Cicero var konservativ, og hans idealbilde av det romerske samfunnet minnet om tiden før Gracchibrødrene. I verkets bok tre tar han til orde for å fjerne deler av forfatningen, for å ivareta det han så som de beste delene av det bestående, i en «forandre for å bevare»-tenkning. Ciceros politiske visjoner tapte imidlertid kampen om fremtiden; kort tid etter at verket ble skrevet, inntok Julius Cæsar Roma som enehersker.
Ferjesambandet Husavik–Sandvikvåg

Husavik–Sandvikvåg er et fergesamband i Hordaland fylke mellom Husavik i Austevoll og Sandvikvåg i Fitjar. Strekningen betjenes av FosenNamsos Sjø med opptil 13 daglige avganger. Overfarten tar 20 minutter. Sambandet forbinder europavei 39 og fylkesvei 546. Inntil 2011 ble strekningen betjent av Tide Sjø med fergen M/F «Sveio».
Københavns stift

Københavns stift er et bispedømme som omfatter Københavns kommune, Frederiksberg kommune og Bornholm kommune. Dessuten er
Amager kommunene  Tårnby og  Dragør tatt med i stiftet. Hovedkirken er Vor Frue kirke i København. Stiftet ble opprettet i 1922 da Sjællands stift ble delt i Roskilde stift og Københavns stift.
Fra 1. september 2009 er Peter Skov-Jakobsen biskop.
Stiftet består av 11 prostier, 107 pastorater og 119 kirker.
Eudicella (Cyprolais) ruteri

Utseende

En ganske stor (ca. 30 millimeter), avlang, halvblankt grønnlig gullbasse. Hodet er brunrødt, pronotum, scutellum og bein er olivengrønne, dekkvingene grønnlig gule med fire små, svarte flekker og en grønn stripe langs scutellum og sømmen. Hannen har et bredt framspring i den uthulte pannen, med et kort, Y-formet horn i midten og brede pigger på sidene. Bakerst i pannen er det to krfatige, rundede tenner (rett over den uthulte delen). Hunnen har også en fremskutt, firkantet panne.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.

Utbredelse

Arten lever i Burkina Faso.
Opp av bekkalokket

Opp av bekkalokket er en musikk-EP med Spetakkel, utgitt i 2002.
Montessoriskole

En montessoriskole er en privatskole og/eller barnehage som praktiserer undervisningen i henhold til pedagogiske prinsipper grunnlagt av den italienske legen Maria Montessori.
Pedagogikken er basert på barnas egenverdi, læring uten negative inntrykk, og at elevene selv skal søke etter kunnskap. Montessoriskolene er også kjent for sitt konkretiseringsmateriell for innlæring av matematikk, språk og andre fag. De har friheten til å jobbe med materiell i så store mengder som de vil; de kan enten fordype seg eller så kan de ta litt etter litt i små mengder.
Mest kjent fra montessoriskolen er Casa dei Bambini, som er pedagogikk som er mye brukt i barnehager og småskolen. Lokalene er innredet på barnas premisser med små stoler og bord.

Montessoriskoler i Norge

Pr. 2017 finnes over 118 montessoriskoler og -barnehager i Norge. Oslo Montessoriskole er landets største.
Friskoleloven regulerer norske friskoler, det vil si skoler som ikke er drevet av det offentlige men som er offentlig finansiert. I Norge er Norsk Montessoriforbund med i Friskolenes kontaktforum sammen med Norske Fag og Friskolers Forbund (NFFL), Kristne Friskolers Forbund (KFF), og Steinerskoleforbundet.
Finnmarksløpet 2015

Finnmarksløpet 2015 ble arrangerr fra 7. til 14. mars 2015. Start og målgang var i Alta. Løpet hadde tre klasser: det er FL 1000 km (14 spann), FL 500 km (8 spann) og FL Junior (6 spann). I 2015 har alle tre klassene status som VM i langdistansekjøring.
Seeds of Joy

Seeds of Joy er et musikkalbum med Trine Rein, utgitt i september 2010. Dette er hennes første plate på tolv år.
NM i hopp uten tilløp 1928

NM i hopp uten tilløp 1928 var en del av NM i friidrett 1928.
Mesterskapet ble arrangert i Oslo 25. mars.
Vakttårnets Bibel- og Traktatselskap

Vakttårnets Bibel- og Traktatselskap er det norske selskapet som fungerer som avdeling for det amerikanske selskapet Watch Tower Bible and Tract Society of Pennsylvania. Dette selskapet er et lovformelig religiøst selskap som benyttes av Jehovas vitner.

Korporasjoner

To andre viktige korporasjoner er Wachtower Bible and Tract Society of New York, Inc. og The International Bible Students Association. Førstnevnte ble opprettet da hovedkontoret flyttet fra Pennsylvania til New York og het i begynnelsen People's Pulpit Association. Sistnevnte ble opprettet i forbindelse med de religiøse aktivitetene i Storbritannia. Disse selskapene innehar de juridiske rettighetene til litteratur som er utgitt av Jehovas vitner og ivaretar trossamfunnets interesser på forskjellige måter. Det fins også flere andre korporasjoner rundt om i verden, og i år 2000 ble det opprettet noen nye korporasjoner i USA. Den mest kjente publikasjonen de utgir er tidsskriftet Vakttårnet, som sammen med det andre tidsskriftet Våkn opp! i høy grad er viktig for Jehovas vitner egen bruk av publikasjoner, og også spiller en stor rolle i evangeliseringsarbeidet.

Grunnleggelse

Før navnet «Jehovas vitner» ble valgt ble vitnene som gruppe kalt «de internasjonale bibelstudenter» eller bare «bibelstudentene». Den 16. februar 1881 opprettet bibelstudentene selskapet Zion’s Watch Tower Tract Society (Sions Vakttårns traktatselskap), med W. H. Conley som president og Charles Taze Russell som sekretær og kasserer. I 1884 ble Zion’s Watch Tower Tract Society offisielt registrert, da med Charles Taze Russell som president.
Alpes Maritimae

Alpes Maritimae (Alpes Maritimæ) var en romersk provins, og sammen med Alpes Poenninæ og Alpes Cottiæ var den en av tre provinser som lå innklemt mellom dagens Frankrike og Italia. Se artikkel om området De maritime Alpene.

Historie

Provinsen ble grunnlagt i 14 f.Kr. av den romerske herskeren Augustus etter at de liguriske stammene var blitt nedkjempet. Den første hovedstaden i provinsen var Cemenelum, dagens Cimiez i nærheten av Nice i sørlige Frankrike. Provinsens hovedmål var å beskytte kystveien fra Roma og til Gallia. Provinsen ble ledet av en prefekt, og senere av en prokurator.
I 297 ble provinsen utvidet i nord og nordvest så langt som til elven Durance og til fjellovergangen Col de Montgenèvre, en rute mellom Roma og Gallia. Hovedstaden ble deretter overført til Civitas Ebrodunensium, dagens Embrun.
Kallelse

Kallelse er en form for ansettelse av personer i akademiske stillinger, både faste og midlertidige, ved universiteter og høyskoler, som innebærer at stillingen ikke blir utlyst offentlig. Kallelser er i Norge hjemlet i lov om universiteter og høgskoler § 6-3 (4), hvor det heter at «når særlige grunner taler for det, kan styret foreta ansettelse i undervisnings- og forskerstillinger uten forutgående kunngjøring. Slik ansettelse kan ikke foretas hvis mer enn ett medlem av styret motsetter seg dette», jf. lov om statens tjenestemenn m.m § 2 nr. 5, hvor det heter: «Når særlige grunner taler for det, kan styret i institusjonen som omfattes av lov om universitet og høgskoler foreta tilsetting i undervisning – og forskerstillinger uten forutgående kunngjøring. Slik tilsetting kan ikke foretas hvis mer enn ett medlem motsetter seg dette». I så måte er det lovtekniske uttrykket for kallelse «uten forutgående kunngjøring».
Denne typen ansettelser kan f.eks. brukes hvis et universitet eller høyskole ønsker å ansette en spesielt anerkjent forsker (i 2005 ble f.eks. Rune Slagstad ansatt ved kallelse ved Høgskolen i Oslo), det kan brukes til å ansette personer i midlertidige stillinger for å fylle mer kortvarige behov eller i andre sammenhenger der utlysning er uhensiktsmessig, eller til å fremme likestilling. Kallelse er mest brukt for midlertidige stillinger og bistillinger (II-stillinger).